El Laboratori d'Entomologia 283 



Culot «Noctuelles et Geòmetres d'Europe», la millor en son 

 gènere, és una de les adquisicions més bones d'enguany. 



En els altres ordres d'insectes, hi ha hagut un interès espe- 

 cial en reunir, primerament, totes les publicacions referents a 

 la fauna ibèrica i en primer lloc els valiosos treballs d'Entomò- 

 legs espanyols posseint ja els autors Arias, I. Bolívar, 

 C. Bolívar, Dusmet, La Fuente, García yMercet, 

 Navàs, Vàzquez, etc. 



Faltant llibres per al coneixement general dels insectes, el 

 Laboratori procurà adquirir obres de caràcter més didàctic com 

 el «Manual for the study of the Insects» de Komstock i el 

 «Text-Book oi Entomology» de Packard. Per al coneixe- 

 ment més profunda de l'estructura dels insectes, té el Labora- 

 tori, Berlesse «GH Insetti», Henneguy «Les insectes». 

 Bou tan «Zoologie descriptive», «Biologische Ubungen» de 

 Ròseler i Lamprecht, etc. Demés, té altres llibres per a 

 l'orientació dins la Zoologia general, diccionaris com el de 

 Ziegler «Zoologisches Wòrterbuch» i per a l'orientació geo- 

 gràfica el gran Atlas manual de Stieler. 



II. CATÀLEGS DE LES COL•LECCIONS 



Una de les seccions que exigeix més simplicitat i ordenació 

 és la dels catàlegs general i particulars, de totes les col•leccions 

 entomològiques. L'enorme quantitat de material reunit fa 

 necessària una organització perquè amb el mínimum de temps 

 es pugui cercar un insecte o grup determinat, i això sols pot 

 assolir-se pel mitjà dels catàlegs. 



Cada insecte és catalogat en quatre fitxes diverses, la color 

 de les quals ja indica clarament si correspon al catàleg per ordre 

 alfabètic d'espècies i formes (cartró groc), al catàleg per ordre 

 sistemàtic (cartró verd), catàleg geogràfic, tenint en compte la 

 procedència de l'insecte (cartró rosa), o bé al catàleg particular 

 corresponent a cada col•lecció que forma part del conjunt 

 (cartró blau). Totes aquestes divisions són adoptades per cada 

 un dels Ordres en què considerem dividits als insectes. 



